laion/Wikipedia-Exotic huggingface dataset:
ოჯალეში

ოჯალეში — ქართული აბორიგენული წითელყურძნიანი საღვინე ვაზის ჯიში სამეგრელოდან. „ჯა“ მეგრულად ხეს ნიშნავს, ხოლო „ოჯა-ლეში“ ხეზე ასაშვებ ანუ სახეივნო ვაზს. სამეგრელოშო ოჯალეშს „შონურს“ ანუ „სვანურს“ უწოდებენ, მაგრამ შონური დამოუკიდებელი ჯიშიცაა, რომელსაც ოჯალეშთან დიდი მსგავსების მიუხედავად განსხვავებაც ბევრი აქვს. ამიტომ ერთმანეთში არ უნდა აგვერიოს (იხ. შონური). სამეგრელოს ერთ-ერთი უძველესი ჯიშია. ოჯალეშის ნარგავები ძირითადად მარტვილის, აბაშისა და ზუგდიდის მუნიციპალიტეტებშია გავრცელებული. ზრდასრული ფოთოლი საშუალო ზომისაა, მომრგვალო ან ოდნავ განივოვალური ფორმის, სამნაკვთიანი. ფოთლის ქვედა მხარე სქლადაა დაფარული მონაცრისფრო აბლაბუდისებრი შებუსვით. ყვავილი ორსქესიანია. მტევანი საშუალოზე მცირე ზომისაა, ცილინდრულ-კონუსური ფორმის, ხშირად ფრთიანი. ფრთის სიგრძე ზოგჯერ მტევნის ნახევარს აღწევს, საშუალო სიკუმსისაა. მარცვალი საშუალო ან საშუალოზე მცირე ზომისაა, ოდნავ ოვალური, მუქი ლურჯი, თითქმის შავი. სქელკანიანია. რბილობი ხორციანია, სასიამოვნო ჯიშური არომატითა და მდიდარი გემოთი. ოჯალეში საშუალო ან საშუალოზე ძლიერი ზრდისა და საშუალომოსავლიანია. სავეგეტაციო პერიოდი კვირტის გაშლიდან სრულ სიმწიფემდე 175-215 დღეა. სამეგრელოში ყურძენი ნოემბრის შუა რიცხვებში მწიფდება. მტევნის საშუალო წონა 112 გრამია, საჰექტარო მოსავლიანობა კი 6.0-6.5 ტონა. ყურძნის სრული სიმწიფის პერიოდში შაქრიანობა აღწევს 20-23%-ს, ხოლო მჟავიანობა — 8-9 გ/ლ-ს. ოჯალეში გამოიეენება ინტენსიურად შეფერილი, მეტად მაღალხარისხიანი სუფრის წითელი ღვინის დასამზადებლად. მისი ღვინო გამოირჩევა ალკოპოლისა და მჟავიანობის ნორმალური შეფარდებით, ხავერდოვნებით, დიდი სხეულით, სრული ჰარმონიულობით და მდიდარი ჯიშური არომატით. სიძველეში ღვინო ივითარებს სასიამოვნო ბუკეტს. სამეგრელოში ოჯალეშისგან ძირითადად ამზადებენ წითელ ნახევრად ტკბილ ღვინოს. ამასთანავე ჯიშს დიდი პოტენციალი აქვს წითელი მშრალი ღვინოების დასამზადებლად. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 294 გოცირიძე ვ., ქართული საბჭოთა ენციკლოპედია, ტ. 7, თბ., 1984. — გვ. 626.
ოჯაქლიქი

ოჯაქლიქი (თურქ. ocak — კერა), აღნიშნავს: მემკვიდრეობითი ფეოდალური სამფლობელოები ოსმალეთის ზოგიერთ ვილაიეთში. შუა საუკუნეების თურქული წყაროებით (სიგელები, ისტორიკოსთა თხზულებანი, ჯაბა დავთრები) ოჯაქლიქების არსებობა დამოწმებულია სამცხე-საათაბაგოს ტერიტორიაზე დაარსებული ადმინისტრაციული ერთეულის ჩილდირის ვილაეთის ფარგლებში. ოჯაქლიქის მფლობელებს ბეგის ტიტული ჰქონდათ, სარგებლობდნენ შეუვალობით. ოჯაქლიქი ფორმდებოდა სულთნის წყალობის სიგელის, ბერათის საფუძველზე, რომელიც ადასტურებდა ადგილობრივი ფეოდალის უფლება-მოვალეობებს. დროდადრო საჭირო ხდებოდა მფლობელობის უფლების განახლება. ქართული პოლიტიკური ერთეულები, რომელნიც ოსმალეთის აგრესიის გარკვეულ ეტაპზე იძულებული ხდებოდნენ თავი სულთნის მოხარკედ ეცნოთ. მათ ზოგჯერ ოჯაქლიქი — ჰუქუმეთს უწოდებდნენ, ხოლო მათ განმგებელ მეფეს ან მთავარს — ბეგლარბეგს, ხანს ან ამირას. ჩოჩიევი ვ., ქსე, ტ. 7, გვ. 626, თბ., 1984
ოჯოლის განძი

ოჯოლის განძი, გვიანდელი ბრინჯაოს ხანის დასასრულისა და ადრინდელი რკინის ხანის (ძვ. წ. X-VIII სს.) ბრინჯაოს ნივთების განძი, რომელიც შემთხვევით აღმოჩნდა 1960 წელს სოფელ ოჯოლაში (ტყიბულის მუნიციპალიტეტი). 1 მ სიღრმეზე მიწაში დაფლულ ბრინჯაოს ჭურჭელში კოლხური კულტურისათვის დამახასიათებელი ნივთები . განძის შემადგენლობაში ზოდების არსებობის გამო იგი ხელოსნის განძადაა მიჩნეული. ინახება ს. ჯანაშიას სახელობის საქართველოს სახელმწიფო მუზეუმში. ქორიძე დ., კოლხური კულტურის ისტორიისათვის, თბილისი, 1965; გოგაძე ე, ქართული საბჭოთა ენციკლოპედია, ტ. 7, თბ., 1984. — გვ. 628.
ო, ჰოი ნანო

„ო, ჰოი ნანო“ — ნაყოფიერების კულტისადმი მიძღვნილი უძველესი ქართული (აჭარული) საფერხულო ცეკვა. ენათესავებოდა „მელია-ტელეფიას“ და „იალის თამაშს“. ამჟამად გავრცელებულია ხულოს რაიონში, როგორც საქორწინო ცეკვა. ქსე, ტ. 7, გვ. 628, თბ., 1984
პაატა ბატონიშვილის შეთქმულება 1765

პაატა ბატონიშვილის შეთქმულება 1765 — შეთქმულება ქართლ-კახეთის მეფის ერეკლე II-ის წინააღმდეგ პაატა ბატონიშვილის მეთაურობით. პაატა ბატონიშვილის შეთქმულება წარმოადგენდა ერეკლე II-ის გამაერთიანებელი პოლიტიკის წინააღმდეგ თავადაზნაურთა რეაქციული ნაწილის ხანგრძლივი ბრძოლის ერთ-ერთ ეპიზოდს. შეთქმულება მიზნად ისახავდა მეფის მოკვლას და ქართლში პაატა ბატონიშვილის გამეფებას. შეთქმულებაში მონაწილეობდნენ დავით ბატონიშვილი (აბდულა-ბეგის ძე), ქართლის თავადები: სახლთუხუცესი დიმიტრი ამილახვარი, მისი შვილი ალექსანდრე, ელიზბარ თაქთაქიშვილი, გლახა ციციშვილი, დიასამიძე და სხვები, აზნაურები და როგორც ჩანს, გლეხთა და მოქალაქეთა ცალკეული წარმომადგენლებიც. ეს დასი უკმაყოფილო იყო კახეთის სამეფო შტოს წარმომადგენლის — ერეკლე II-ის ქართლში გამეფებით. არსებითად კი მას არ მოსწონდა სამეფო ხელისუფლების გაძლიერება, ერეკლე II-ის ცენტრალისტური პოლიტიკა. შეთქმულები იკრიბებოდნენ ვინმე მარკოზაშვილის ბინაში (მარკოზაშვილის დარბაზი), სადაც ცხოვრობდა პაატა ბატონიშვილი, ამის გამო მათ „მარკოზაშვილის დარბაზელნი“ ეწოდათ. შეთქმულება გასცა სამშვილდელმა გლეხმა დათუნა ფეიქარმა, რომელმაც ეს ამბავი აღსარების დროს გაანდო მღვდელ ქრისტესიას, ერეკლემ შეთქმულნი შეიპყრო, სასამართლოს გადასცა და თვითონ მომჩივანის როლში გამოვიდა. შეთქმულები სასტიკად დასაჯეს: პაატა და დავით ბატონიშვილებს თავი მოჰკვეთეს, ელიზბარ თაქთაქიშვილი ცეცხლში დაწვეს; სხვა მონაწილეებს სხვადასხვა სასჯელი შეუფარდეს: ციციშვილს ენა მოსჭრეს, დიასამიძეს ცალი თვალი ამოთხარეს, ალექსანდრე ამილახვარს მოჰკვეთეს ცხვირი და გადაუჭრეს ფეხის ძარღვები და ა. შ. შეთქმულთა მამულების ნაწილი მეფემ ნასისხლად აიღო. შეთქმულების განადგურებამ განამტკიცა და გააძლიერა ერეკლე II-ის მდგომარეობა ქართლ-კახეთის სამეფოში. ხანთაძე, შ., ქართული საბჭოთა ენციკლოპედია, ტ. 7, თბ., 1984. — გვ. 630. იოსელიანი, ა., პაატა ბატონიშვილის შეთქმულებისადმი საიათნოვას დამოკიდებულების საკითხისათვის, კრ.: კავკასიის ხალხთა ისტორიის საკითხები, თბ., 1966; ტუხაშვილი, ლ., რუსეთი და საზოგადოებრივ-პოლიტიკური მოძრაობა აღმოსავლეთ საქართველოში, თბ., 1983; ფირცხალაიშვილი, ა., პაატა ბატონიშვილი, კრ.: საქართველოს ფეოდალური ხანის ისტორიის საკითხები, ტ. 2, თბ., 1972.
პაგუოშის კონფერენციები

პაგუოშის კონფერენციები — მეცნიერთა საერთაშორისო შეხვედრები მშვიდობის, განიარაღების, საერთაშორისო უშიშროებისა და სამეცნიერო თანამშრომლობისათვის, მსოფლიოს თერმობირთვული ომის თავიდან ასაცილებლად. კონფერენციის მოწვევის ინიციატივა ეკუთვნის მსოფლიოში საყოველთაოდ ცნობილ მეცნიერთა ჯგუფს (ა. აინშტაინი, ფ. ჟოლიო-კიური, ბ. რასელი და სხვები). 1955 წელს მათ მოწოდებით მიმართეს ყველა ქვეყნის მეცნიერებებს, ხმა აემაღლებინათ ატომური ენერგიის სამხედრო მიზნით გამოყენების წინააღმდეგ. 1957 წლის ივლისში აშშ-ის საზოგადო მოღვაწისა და მრეწველის ს. იტონის აქტიური მხარდაჭერით მის სამშობლოში პაგუოშში (Pugwash, კანადა; აქედან სახელწოდება) შედგა I პაგუოშის კონფერენცია, შეიქმნა პაგუოშის მუდმივი კომიტეტი (ადგილსამყოფელი ქ. ლონდონი). სიმონიძე გ., ქართული საბჭოთა ენციკლოპედია, ტ. 7, თბ., 1984. — გვ. 630.
ახალგაზრდა თურქები

„ახალგაზრდა თურქები“ — „ერთიანობისა და პროგრესის“ პარტიის (თურქ. Ittihad ve Terraki Partisi ) წევრებისა და მათი მომხრეების ევროპაში გავრცელებული სახელწოდება (უწოდებდნენ აგრეთვე ითიჰადელებს). სახელწოდება „ახალგაზრდა თურქები“ შეიქმნა ევროპის პოლიტიკურ წრეებში გავრცელებულ სახელწოდებათა — „ახალგაზრდა გერმანელების“, „ახალგაზრდა უნგრელების“ და სხვათა ანალოგიით. თურქეთში დამკვიდრდა მხოლოდ ახალგაზრდა თურქების რევოლუციის 1908 წლის შემდეგ და იხმარებოდა როგორც თურქ. (Genc Türkler), ასევე ფრანგ.-თურქ. (Jön Türkler) ფორმით. ახალგაზრდა თურქები კონსტიტუციონალისტები იყვნენ და მიზნად ისახავდნენ სულთნის თვითმპყრობელური ხელისუფლების შეცვლას კონსტიტუციური წყობილებით. გიგინეიშვილი ო., ქართული საბჭოთა ენციკლოპედია, ტ. 2, თბ., 1977. — გვ. 80. ვიკისაწყობში არის გვერდი თემაზე: ახალგაზრდა თურქები Committee of Union and Progress დაარქივებული 2010-04-15 საიტზე Wayback Machine.
კვიპროსის მართლმადიდებელი ეკლესია

კვიპროსის მართლმადიდებელი ეკლესია (ბერძ. Εκκλησία της Κύπρου) — ერთ–ერთი უძველესი ავტოკეფალური მართლმადიდებელი სამოციქულო ეკლესია აღმოსავლეთში, უკავია მე–10 ადგილი მართლმადიდებელი ეკლესიების დიფტიქში. გადმოცემით დააარსა მოციქულმა ბარნაბამ 47 წელს. თავდაპირველად იყო ანტიოქიის ეკლესიის ეპარქია. 431 წლიდან კი ავტოკეფალური საარქიეპისკოპოსოა. VI საუკუნეში მოექცა არაბთა უღლის ქვეშ, რომლისგანაც მხოლოდ 965 წელს გათავისუფლდა. 1191 წელს კუნძული კვიპროსი დაიპყრეს ჯვაროსნებმა, 1489–1571 წწ. ეკუთვნოდა ვენეციას, 1571 წლიდან – თურქებს, ხოლო 1878 წლიდან – ინგლისელებს. 1960 წელს კვიპროსმა გახდა დამოუკიდებელი და გამოცხადდა რესპუბლიკური მმართველობა. პირველი პრეზიდენტი გახდა არქიეპისკოპოსი მაკარიოსი (1960–1977). 1974 წელს თურქეთის მიერ ოკუპირებულ იქნა კუნძულის ტერიტორიის 35%. სადაც მიმდინარეობს ქრისტიანული ტაძრებისა და სიწმინდეების განადგურება. სულ ოკუპირებულ ნაწილში მდებარეობს 514 ეკლესია, სამლოცველო და მონასტერი. ამჟამად კვიპროსის ეკლესია შედგება ერთი საარქიეპისკოპოსოსა და 5 ეპარქიისაგან, აქვს 500 მეტი ეკლესია და 9 მონასტერი. 2006 წლის 5 ნოემბრიდან ეკლესიის სათავეშია არქიეპისკოპოსი ქრიზოსტომოს II, იგი აირჩიეს მას შემდეგ, რაც სპეციალურმა „უხუცესთა საბჭომ“ კონსტანტინოპოლის პატრიარქის ბართლომეს ხელმძღვანელობით 2006 წლის მაისში „საპატიო დათხოვნაში“ გაუშვა მისი წინამორბედი ქრიზოსტომოს I. მმართველობის უმაღლესი ორგანოა – წმინდა სინოდი, რომელიც შედგება არქიეპისკოპოსისგან, პაფოსის, ლარნაკის, კირენიის, ლიმასოლის და მორფუს ეპისკოპოსებისაგან. კირენიისა და მორფუს ეპისკოპოსები კუნძულის ჩრდილოეთი ნაწილის ოკუპაციის გამო დროებით იმყოფებიან ნიქოზიაში. ეკლესია აქტიურადაა ჩართული ტურისტულ ბიზნესში და ხელს უწყობს ქვეყანაში მის განვითარებას. ავტოკეფალური მართლმადიდებელი ეკლესიები კვიპროსის არქიეპისკოპოსები მაჭარაშვილი გ., ისტორიული მასალები კვიპროსისა და საქართველოს ეკლესიების ურთიერთობების შესახებ, თბ., 2006
მიშელ მერსიე

მიშელ მერსიე (ფრანგ. Michèle Mercier; დ. 1 იანვარი, 1939; სრული სახელი: ჟოსელინ ივონ რენე მერსიე (ფრანგ. Jocelyne Yvonne Renée Mercier)) — ფრანგი მსახიობი. თავისი კარიერის განმავლობაში მას ნამუშევარი აქვს უამრავ ცნობილ რეჟისორთან და მსახიობთან. გამოჩნდა ორმოცდაათზე მეტ ფილმში, მათ შორის ყველაზე ცნობილია მის მიერ შესრულებული ანჟელიკას როლი. ვიკიციტატაში არის გვერდი თემაზე: მიშელ მერსიე შეგიძლიათ იხილოთ მედიაფაილები თემაზე „მიშელ მერსიე“ ვიკისაწყობში. მოყვარულთა საიტი დაარქივებული 2022-01-04 საიტზე Wayback Machine. მიშელ მერსიე კინოფილმების ინტერნეტ-მონაცემთა ბაზაში
ევროპის ჩემპიონთა თასი 1955-1956

ევროპის ჩემპიონთა თასი 1955-1956 — ევროპის ჩემპიონთა თასის პირველი გათამაშება. გამარჯვებული გახდა მადრიდის „რეალი“, რომელმაც ფინალში „რეიმსი“ დაამარცხა, ანგარიშით 4–3.
Hello world

Hello world (ქართ. გამარჯობა სამყარო) — უმარტივესი პროგრამა, რომელიც ამა თუ იმ საშუალებით გამოუტანს მომხმარებელს შეტყობინებას „Hello, World!“. ამ პროგრამის დაწერის ტრადიცია მოდის დენის რიტჩის და ბრაიან კერნიგენის კლასიკური ნაშრომიდან „The C Programming Language“. დღეს უმეტესობა ელემენტარული პროგრამირების ენის სახელმძღვანელოსი იწყება ამ პროგრამით, როგორც უმარტივესი მაგალითია ყველა შესაძლებლიდან. ქვემოთ ჩამოთვლილი ყველა კოდი (თუ საგანგებოდ არაა აღნიშნული) კონსოლში ბეჭდავს Hello, world! ტექსტს და არ ყოვნდება, ანუ პროგრამის დასრულებისთანავე (რაც იგივეა რომ ტექსტის გამოტანისთანავე) კონსოლი გაითიშება. პროგრამა ჯავაზე, რომელსაც შეტყობინება კონსოლზე გამოაქვს, ასე გამოიყურება: public class HelloWorld { static public void main(String[] args) { System.out.println("Hello, world!"); } } #include <stdio.h> int main(void) { printf("Hello, world!"); return 0; } ზემოთ მოყვანილი კოდი იმუშავებს ორივე C და C++ ენებზე, თუმცა ის უფრო C ენის სტანდარტია. C++ უპირატესობას ანიჭებს მისთვის დამახასიათებელ სტრუქტურას და ბიბლიოთეკას: #include <iostream> int main() { std::cout<<"Hello, world!"; } print "Hello, world!" puts "Hello, world!" Hello world პროგრამა თითქმის ყველა პროგრამირების ენაზე.
გარი ნევილი

გარი ნევილი (ინგლ. Gary Neville; დ. 18 თებერვალი, 1975) — ყოფილი ინგლისელი ფეხბურთელი. ნევილი იყო „მანჩესტერ იუნაიტედის“, სადაც მთელი საკლუბო კარიერა გაატარა, მარჯვენა მცველი და კაპიტანი 2005-11 წლებში. 2015 წლიდან წვრთნის ესპანურ „ვალენსიას“. გარი არის მანჩესტერ იუნაიტედის და ევერტონის ყოფილი ფეხბურთელის ფილ ნევილის უფროსი ძმა, ხოლო მისი და ტრეისი ნევილი ინგლისის ნეტბოლის ნაკრების წევრი იყო. გარი ნევილი მანჩესტერ იუნაიტედის შემადგენლობაში 1991 წელს ჩაირიცხა. 1992 წელს, კი სადებიუტო თამაში ჩაატარა მოსკოვის ტორპედოსთან. 1994 წლიდან იგი გახდა მანჩესტერ იუნაიტედის რეგულარული მოთამაშე მარჯვენა მცველის პოზიციაზე. 2004 წელს მან ხელი მოაწერა ოთხწლიან კონტრაქტს და გააგრძელა მანჩესტერთან ერთად თამაში. 2005 წლის დეკემბერში, როი კინის გუნდიდან წასვლის შემდეგ იგი გახდა მანჩესტერ იუნაიტედის კაპიტანი. გარი ნევილს მანჩესტერთად ერთად აქვს მოგებული: 7 პრემიერ ლიგა, 3 ასოციაციის თასი, ორი ჩემპიონთა ლიგა და ინგლისის თასი. ნევილმა გაიტანა შვიდი გოლი 568 თამაშში. იგი არის მეხუთე მანჩესტერის მოთამაშეებს შორის, ჩატარებული მატჩების რაოდენობით. გარის პირველი თამაში ინგლისის ნაკრებში შედგა 1995 წელს, იაპონიის ნაკრების წინააღმდეგ. ნევილს რამდენიმე რეკორდი აქვს დამყარებული: 2002 წელს იგი შემოვიდა შეცვლაზე და ჩაატარა 51 მატჩი მარჯვენა მცველის პოზიციაზე, რის შედეგად რეკორდი მოუხსნა ფილ ნილსს. ნევილმა მის ძმასსთან ერთად მოხსნა რეკორდი, ძმება ერთად ყველაზე მეტი მატჩი ითამაშეს. 142 ჩატარებული შეხვედრის შედეგად მათ რეკორდი მოუხსნეს ჯეკ და სერ ბობი ჩარლტონს. გარის ჰყავს ცოლი ემა ჰალდფილდი. გარი და ემა დაქორწინდნენ 2007 წლის 16 ივნისს. მათ ჰყავთ შვილი მოლი რომელიც დაიბადა 2009 წლის 11 იანვარს. Oldfield, Tom (2007). Gary Neville: The Story of a Legend. John Blake. ISBN 978-1-84454-388-5.  Profile Profile England FA profile
ბოდრუმი

ბოდრუმი (თურქ. Bodrum, ძველი სახელწოდება ჰალიკარნასი) — თურქეთის ერთ-ერთი ყველაზე პოპულარული კურორტი. მდებარეობს მუღლის პროვინციაში, ანთალიიდან დაახლოებით 300 კმ-ის დაშორებით. ბოდრუმი ითვლება ეგეოსის ზღვის სანაპიროზე ყველაზე ლამაზ ქალაქად და ტურიზმისა და დასვენების პოპულარულ ცენტრად. Bodream, Jean-Pierre Thiollet, Anagramme Ed., 2010. ISBN 978-2-35035-279-4
ბოლუ

ბოლუ (თურქ. Bolu, ბერძ.: Βιθύνιον, ლათინური Bithynium ან Claudiopolis) — ქალაქი თურქეთში, ბოლუს პროვინციის ადმინისტრაციული ცენტრი. ქალაქის მოსახლეობა 2007 წლის მონაცემების თანახმად 107.857 კაცი. ბოლუ მდებარეობს სტამბოლიდან, ანკარისკენ მიმავალ ძველ გზაზე, ბოლუს მთებზე, მაშინ როდესაც ახალი ავტომაგისტრალი გადის მთაში გაჭრილი გვირაბით ქალაქის ქვეშ. ვიკისაწყობში არის გვერდი თემაზე: ბოლუ Bolu - Kartalkaya Accommodation - Kartalkaya Golden Key[მკვდარი ბმული] Izzet Baysal University official website Anatolia.com - Bolu დაარქივებული 2020-08-04 საიტზე Wayback Machine. Pictures of the city Informations about Bolu city დაარქივებული 2008-05-12 საიტზე Wayback Machine. Bolu News დაარქივებული 2009-11-30 საიტზე Wayback Machine.
დედუქცია

ტერმინს დედუქცია რამდენიმე მნიშვნელობა აქვს: დედუქცია (ბუნება) — ბუნებაში დედუქცია (ლოგიკა) — ლოგიკაში დედუქცია (გადასახადები) — საგადასახადო დედუქცია იხილეთ აგრეთვე: ლოგიკა ვენის დიაგრამა ინდუქციური მსჯელობა სტატისტიკური მეთოდები
ბურდური

ბურდური ან ბილდური (თურქ. Burdur) — ქალაქი სამხრეთ-დასავლეთ ანატოლიაში. ბურდურის პროვინციის ცენტრი თურქეთში. მდებარეობს ბურდურის ტბასთან ახლოს. ქალაქის მოსახლეობა 2007 წელს 70,157 კაცი. ვიკისაწყობში არის გვერდი თემაზე: ბურდური Governor's official website Site with a few pictures Very many pictures of the Archaeological Museum Burdur News
მცირე ფურცელი

მცირე ფურცელი (გერმ. klein bogen, ინგლ. small sheet, რუს. Малый лист) ეწოდება მცირე ფორმატის ქაღალდზე დაბეჭდილ საფოსტო მარკებს. ეს არის შუალედური ზომის ფურცელი, ბლოკზე , (კვარტბლოკის ანალოგებზე) უფრო ფართო და სასტამბო ფორმატის მარკების ფურცელზე უფრო პატარა. მცირე ფურცელი სტამბური ფურცლისაგან განსხვავდება არა მხოლოდ ზომით, არამედ მასზე განლაგებული მარკების რაოდენობითაც. როგორც წესი მცირე ფურცელი მოიცავს მინიმუმ 3-4 ცალ საფოსტო მარკას, უმთავრესად 10-16 ცალ მარკას, ზოგჯერ მეტსაც. მცირე ფურცელი შეიძლება შეიცავდეს ერთი ან რამდენიმე სახის, სიუჟეტის ან ნომინალის მქონე მარკებს. მარკების პირველი მცირე ფურცელი გამოვიდა ბელგიაში, 1920 წელს. იგი შედგებოდა 25 სტანდარტული მარკისაგან, ნომინალი 65 ცენტი. 1921 წელს ლუქსემბურგში გამოიცა ღირსახსოვარი მარკა , რომელიც მიეძღვნა ტახტის მემკვიდრის დაბადების მოვლენას. პირველი გამოცემა წარმოადგენდა მცირე ფორმატზე დაბეჭდილ 5 მარკიან ფურცელს, მეორე გამოცემა - 25 მარკიან ფურცლებს, მესამე გამოცემა - 100 მარკიან ფურცელს. სახელწოდება «მცირე ფურცელი» თავისთავში გულისხმობს, რომ მარკები იბეჭდება ფართო ფორმატიან ქაღალდზე - მარკების ფურცელზე. მცირე ფურცლის კიდეებზე გვხვდება სხვა და სხვა აღნიშვნები და ნიშნები: რიგობრივი ნომერი, სამახსოვრო წარწერა, სიმბოლო და ა.შ. ამ ნიშნებით მცირე ფურცელი ემსგავსება კვარტბლოკისა და მის ანალოგებს. ასეთი მსგავსების მიუხედავად, მცირე ფურცელს არ გააჩნია საკუთარი ნომერი და კატალოგებშიც იშვიათად გვხვდება. ზოგიერთ კატალოში შედის მცირე ფურცელი, მხოლოდ იმ პირობით, თუ გარკვეული მარკა, დაიბეჭდა მხოლოდ მცირე ფორმატის ქაღალდზე , გააჩნია თავისი სერიული ნომერი და ემსგავსება მრავალმარკიან ბლოკებს. ასეთი მცირე ფურცელი წარმოადგენს ცალკე საკოლექციო ერთეულს და ფილატელიტურ კოლექციებში მთლიანად არიან წარმოდგენილი. კატალოგებში არ ხვდებიან მცირე ფურცლები, რომლებიც წარმოადგენენ ფართო ფორმატიან ქაღალდზე დაბეჭდილი მარკების ვარანტს ან მის ფრაგმენტს. საქართველოს საფოსტო მარკების კატალოგი ბლოკი კვარტბლოკი და მისი ანალოგები მარკების ფურცელი Большой филателистический словарь Под общ. ред. Н.И. Владинца и В. А. Якобса. 1988. с.320. ISBN 5-256-00175-2. Малые листы почтовых марок 1961—2007. Каталог.[მკვდარი ბმული], Стандарт-Коллекция, 1990. с.56. ISBN 978-5-902275-35-0. Филателистический словарь, О.Я. Басин. 1968. с.164.
ინგრიდ ტულინი

ინგრიდ ტულინი (შვედ. Ingrid Thulin; დ.27 იანვარი, 1926, სოლეფტეა — გ. 7 იანვარი, 2004, სტოკჰოლმი) — თეატრისა და კინოს შვედი მსახიობი, რეჟისორი და სცენარისტი. დაიბადა მეთევზის ოჯახში, ქალაქ სოლეფტეაში. 1948 წელს დაამთავრა სტოკჰოლმის სამეფო დრამატული თეატრი. 50-იან წლებში თამაშობდა თეატრში, სადაც შეასრულა მრავალი განსხვავებული კლასიკური, თუ თანამედროვე რეპერტუარის როლი. აღსანიშნავია ტულინის როლი ინგმარ ბერგმანის მიერ სტოკჰოლმის „დრამატინში“ დადგმულ ჰენრიკ იბსენის „პერ გიუნტში“. ასევე, მათ ერთობლივ ნამუშევრებში ქალაქ მალმიოს თეატრში. კინოში ტულინის დებიუტი შედგა 1948 წელს. ადრეული როლებიდან აღსანიშნავია ალფ სიობერგის ფილმში „მოსამართლე (ფილმი)“, რომელიც შვედურ კინოკლასიკას წარმოადგენს. 1950-1980 წლებში ინგრიდმა ითამაშა დაახლოებით 70-მდე სხვადასხვა ჟანრის ფილმში. 1958 წელს ფილმში „ცხოვრების ზღვარზე“ შესრულებული როლისთვის მიიღო კანის კინოფესტივალის ჯილდო საუკეთესო მსახიობი ქალისთვის ამავე ფილმის მონაწილე სხვა მსახიობ ქალებთან ერთად. მუშაობდა რეჟისორებთან: ლუკინო ვისკონტი, ალფ სიობერგი, ჰანს აბრამსონი, ჯულიანო მონტალდო, ოკე ობერგემი, როლფომ ხასბერგომი, შელდონ რეინოლდსი, ინვე ჰამლინი, ტონი დე გრეგორიო, მაურო ბოლონინი, ალენ რენე, ვილგოტ შელმან, პიერ გრან-დეფერა, მარკო ფერარი, ფრანკო ჯერალდი, ნიკოლ ჰესრენომი. ვიკისაწყობში არის გვერდი თემაზე: ინგრიდ ტულინი Ingrid Thulin კინოფილმების ინტერნეტ-მონაცემთა ბაზაში Ingrid Thulin Official Website (Swedish) დაარქივებული 2009-04-25 საიტზე Wayback Machine. Ingmar Bergman Face to Face on Ingrid Thulin დაარქივებული 2009-05-02 საიტზე Wayback Machine. Bergman's leading lady dies at 76 Bergmanorama on Ingrid Thulin დაარქივებული 2016-03-13 საიტზე Wayback Machine. Ingrid Thulin: Northern Light დაარქივებული 2016-11-10 საიტზე Wayback Machine. ინგრიდ ტულინი — Find a Grave-ზე
იზმირის პროვინცია

იზმირის პროვინცია (თურქ. İzmir ili) — პროვინცია (ილი) დასავლეთ თურქეთში, ეგეოსის რეგიონში. ადმინისტრაციული ცენტრი — ქალაქი იზმირი. მოიცავს 30 რაიონს. დასავლეთით მას ესაზღვრება ეგეოსის ზღვა და იზმირის ყურე. პროვინცია იზმირის ტერიტორიაა 12,007 კმ². მოსახლეობა შეადგენს 4,113,072 ადამიანს. იზმირის პროვინციას ესაზღვრება ჩრდილოეთით: ბალიქესირის პროვინცია, აღმოსავლეთით მანისის პროვინცია, სამხრეთით აიდინის პროვინცია. ძველი წელთაღრიცხვით 11 საუკუნეში ამ ადგილებში ცხოვრობდნენ ბერძნები. მათ დააარსეს ქალაქი სმირნა, დღევანდელი იზმირი. მოგვიანებით ეს ტერიტორია დაიპყრო სპარსეთმა. შემდეგში კი ეს ტერიტორია დაექვემდებარა რომის იმპერიას. რომის იმპერიის გაყოფის შედეგად იზმირი აღმოჩნდა ბიზანტიის იმპერიის ბატონობის ქვეშ. პირველი მსოფლიო ომის დროს ეს ტერიტორია ეკავა საბერძნეთს, მაგრამ თურქეთის ჯარმა ათათურქის თაოსნობით აიღეს იზმირის პროვინცია. თურქეთის რეგიონები თურქეთის პროვინციები თურქეთის რაიონები Province of IZMIR ↑ https://www.cankiripostasi.com/konya-dan-izmir-e-mustafa-abdulhalik-renda-9-makale,741.html ↑ თურქეთის სტატისტიკის ინსტიტუტი, MS Excel document – City and Village Population, Annual Growth Rate of Population, Surface Area and Population Density by Districts ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
ნინო ახვლედიანი

ნინო ახვლედიანი (დ. 3 თებერვალი, 1960) — ქართველი კინოსა და თეატრის რეჟისორი და სცენარისტი. არის ქართველი კინოოპერატორის — ლომერ ახვლედიანის შვილი. 1984 წელს დაამთავრა მოსკოვის საკავშირო სახელმწიფო კინემატოგრაფიის ინსტიტუტის სარეჟისორო ფაკულტეტი. ნინო ახვლედიანის პირველი სრულმეტრაჟანი მხატვრული ფილმი არის „ბესამე“ (1989), რომლის სცენარის ავტორიც თვითონ არის გურამ დოჩანაშვილთან ერთად. დამდგმელი რეჟისორია დოკუმენტური ფილმისა „ელდარ შენგელაია — არაჩვეულებრივი გამოფენა“ (2006). ნინო ახვლედიანი კინოფილმების ინტერნეტ-მონაცემთა ბაზაში ნინო ახვლედიანი — საქართველოს ბიოგრაფიული ლექსიკონი ნინო ახვლედიანი [დაარქივებული] — ეროვნული ფილმოგრაფია ↑ Пока все дома — дом третий. Большой город (1 დეკემბერი, 2011). დაარქივებულია ორიგინალიდან — 2016-04-28. ციტირების თარიღი: 2016-04-19. ↑ „ბესამე“ დაარქივებული 2016-05-08 საიტზე Wayback Machine. — ეროვნული ფილმოგრაფია.
ინჯაზი

ინჯაზი (არაბ. إنجاز ქართ. „მიღწევა“) — მსოფლიოში პირველი კლონირებული ერთკუზიანი აქლემი, რომელიც დაიბადა 2009 წლის 8 აპრილს . არაბთა გაერთიანებული საამიროების დუბაის აქლემების რეპროდუქციის ცენტრის დოქტორმა, ვეტერინარმა და ემბრიოლოგმა ნისარ ახმად ვანიმ 2009 წლის 14 აპრილს გამოაცხადა, რომ გაურთულებელი გესტაციის 378 დღის შემდეგ დაიბადა კლონირებული აქლემი. კლონირების სამეცნიერო პროექტს პერსონალურ მხარდაჭერასა და ფინანსურ დახმარებას უწევდა არაბთა გაერთიანებული საამიროების პრემიერ-მინისტრი მუჰამედ ბინ რაშიდ ალ მაქთუმი, ვიცე პრეზიდენტი და დუბაის ამირა. აქამდე ემირატებში აქლემის კლონირების რამდენიმე წარმუმატებელი მცდელობა იყო. ინჯაზი წარმოიშვა ზრდასრული, 2005 წელს სახორცედ დაკლული აქლემის საკვერცხის უჯრედებიდან. უჯრედებს ამრავლებდნენ ქსოვილოვან კულტურაში და შემდეგ ყინავდნენ თხევად აზოტში. ამის შემდეგ, ერთ-ერთი უჯრედი მიკროინექციის მეთოდით შეიყვანეს სუროგატი აქლემის კვერცხუჯრედის ბირთვში. სუროგატი აქლემი ჯერ აღაგზნეს ელექტოდენით და შემდეგ უჯრედის დაყოფის სტიმულირება მოახდინეს ქიმიურად. ერთი კვირის კულტურიდან მიღებული ემბრიონის იმპლანტაცია მოხდა სუროგატი დედალი აქლემის საშვილოსნოში (ურეთრაში). 12 დღის შემდეგ ულტრაბგერითი დიაგნოსტიკის საშუალებით დადასტურდა სუროგატი აქლემის ორსულობა, რომლის მონიტორინგი მთელი გესტაციური პერიოდის განმავლობაში მიმდინარეობდა. ინჯაზის დაბადების შემდეგ, მისი დნმ-ი გამოიკვლიეს დუბაის მოლეკულური ბიოლოგიისა და გენეტიკის ლაბორატორიაში. დნმ-ის ტესტმა აჩვენა, რომ ინჯაზის დნმ და საკვერცხის საექსპერიმენტო უჯრედების დნმ იდენტურია, რითაც დადასტურდა, რომ ინჯაზი სწორედ ამ საექსპერიმენტო კვერცხუჯრედებიდან წარმოშობილი კლონია. აქლემის დოღი ძალიან შემოსავლიანი ბიზნესია ემირატებში. ცენტრის სამეცნიერო დირექტორმა, დოქტორმა ლულუ სკიდმორმა განაცხადა, რომ აქლემის კლონირება სამომავლოდ საშუალებას მოგვცემს გადავარჩინოთ ელიტარული სადოღე და სარძევე აქლემების ძვირფასი გენოფონდი. ↑ „Scientist: First cloned camel born in Dubai“. The Associated Press. 14.04. 2009. დაარქივებულია ორიგინალიდან — 2009-04-18. ციტირების თარიღი: 2009-04-17. შეამოწმეთ თარიღის პარამეტრი |date=-ში (დახმარება) ↑ Erstes geklontes Kamel geboren Sueddeutsche & FOCUS[მკვდარი ბმული] ↑ 3.0 3.1 3.2 3.3 3.4 „World's 1st cloned camel born in Dubai“. Kuwait News Agency. 14.04.2009. დაარქივებულია ორიგინალიდან — 20.04.2009. ციტირების თარიღი: 17.04.2009. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ 4.0 4.1 4.2 4.3 4.4 Spencer, Richard (14.04. 2009). „World's first cloned camel unveiled in Dubai“. Telegraph.co.uk. შეამოწმეთ თარიღის პარამეტრი |date=-ში (დახმარება) ↑ Wigglesworth, Robin; James Drummond (16.04. 2009). „Cloned camel promises hope for racegoers“. The Financial Times. შეამოწმეთ თარიღის პარამეტრი |date=-ში (დახმარება)